વરસાદમાં વાળમાં જ્યારે પણ આયર્નિંગ કે બ્લો ડ્રાય કરીએ છીએ ત્યારે વાળ થોડા સમય સુધી એવા રહે છે, પણ જેવું વાળમાં વરસાદનું મૉઇસ્ચર લાગે કે તરત વાળ ભીના થઈ જાય એથી એ પાછા જેવા હતા એવા જ થઈ જાય છે. તો પછી વરસાદમાં વાળમાં કઈ હેરસ્ટાઇલ કરવી જેનાથી તમારા વાળ સેટ પણ થઈ જાય અને સારા પણ લાગે? વરસાદમાં વાળ નબળા અને બેડોળ બની જાય છે. એ સાથે વાળમાં ડબલ છેડા અને વાળમાં ખોડાની સમસ્યા વધી જાય છે. બ્યુટિશ્યન સ્મિતા ગાલા કહે છે, ‘આપણા વડીલો કહેતા હતા કે ભીના હોય ત્યારે વાળમાં કાંસકો ન ફેરવો, કેમ કે વાળ તૂટી જશે. એનું કારણ એ છે કે આપણા વાળમાં હાઇડ્રોજન બૉન્ડ હોય છે જે વાળ ભીના થવાથી તૂટી જાય છે. આપણા વાળ જલદી બ્રેક થઈ જાય છે એટલે વરસાદમાં બની શકે તો વાળને ક્યારેય ખુલ્લા રાખવા નહીં. બની શકે તો વાળ બાંધીને જ રાખવા.’